ORDENANZA REGULADORA DO SERVIZO DE AXUDA NO FOGAR
ADMINISTRACIÓN LOCAL — Municipal — Pazos de Borbén (Ordenanzas e Regulamentos, 02/01/2015)

Por non haberse presentado reclamacións durante o prazo de exposición ó público, queda automaticamente elevado a definitivo o acordo Plenario inicial aprobatorio da Ordenanza municipal reguladora do servizo de axuda no fogar, cuxo texto íntegro faise público, para xeral coñecemento e cumprindo co disposto no artigo 70.2 da Lei 7/1985, do 2 de abril, reguladora das bases de réxime local: A Lei 7/1985, do 2 de abril, reguladora das bases de Réxime Local (BOE nº 80, do 3 de abril de 1985), establece no seu artigo 25.2 k) que os concellos exercerán, en todo caso, competencias nos termos da lexislación do Estado e das Comunidades Autónomas en materia de prestación de servizos sociais e de promoción e reinserción social. A Lei 13/2008, do 3 de decembro, de servizos sociais de Galicia, regula o dereito de todas as persoas aos servizos sociais, correspondéndolles aos poderes públicos garantir este dereito, posibilitando así que as liberdades e igualdades entre individuos sexan reais e efectivas, tal e como consagra a propia Constitución Española. A Lei 13/2008, do 3 de decembro, de servizos sociais de Galicia, establece no seu capítulo II, o catálogo de servizos sociais, onde define o servizo de axuda no fogar coma un servizo consistente en ofrecerlles un conxunto de atencións ás persoas ou familias no seu propio domicilio, para facilitar o seu desenvolvemento e permanencia no seu contorno habitual. Esta mesma lei establece no seu artigo 11. f) que é función dos servizos sociais comunitarios básicos a xestión da axuda no fogar. Coa entrada en vigor da Lei 39/2006, do 14 de decembro, de Promoción da Autonomía Persoal e Atención ás persoas en situación de dependencia, así como a normativa estatal e galega que a desenvolve, fíxose necesario establecer un novo marco regulador de carácter básico dos contidos, formas de prestación e aspectos procedementais e organizativos de axuda no fogar de maneira que coa aprobación da Orde do 22 de xaneiro de 2009 pola que se regula o servizo de axuda no fogar, se estableceron pautas de carácter xeral para asegurar un nivel equitativo de atención a todas as persoas que tiñan limitada a súa autonomía persoal. O Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia, establece no seu artigo 7. b) como requisito xeral dos centros e programas de servizos sociais, dispoñer dunhas normas de funcionamento, visadas polo órgano competente, en materia de autorización e inspección de servizos sociais da Xunta de Galicia, que garanta o respecto ao dereito das persoas usuarias e establezan as condicións de prestación e desenvolvemento dos servizos. O Decreto 99/2012, do 16 de marzo, polo que se regulan os servizos sociais comunitarios e o seu financiamento, fai necesario adaptar a normativa municipal existente en materia de axuda no fogar co fin de dar cumprimento ao establecido na disposición derradeira primeira. O Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo, dálle unha nova redacción aos artigos 14.2, 59 e 61 do Decreto 99/2012, do 16 de marzo, polo que se regulan os servizos sociais comunitarios e o seu financiamento, polo que se fai necesario adaptar a normativa municipal existente en materia de axuda no fogar ao establecido nos mencionados artigos. En consecuencia e coa finalidade de garantir unha equidade, calidade e intensidade homoxéneas nos tipos de atención e os criterios de participación económica das persoas usuarias, o Concello de Fornelos de Montes, de conformidade co marco normativo referenciado que confire aos concellos a potestade regulamentaria e de autoorganización dentro da esfera das súas competencias, regula os requisitos e condicións da prestación do servizo de axuda no fogar municipal a través da presente ordenanza. É obxecto desta ordenanza a regulación do servizo de axuda no fogar desenvolvido polo Concello de Pazos de Borbén. O establecido nesta ordenanza é de aplicación ao servizo de axuda no fogar que se desenvolve no Concello de Pazos de Borbén. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: As persoas usuarias, no marco dos deberes que con carácter xeral se establecen no artigo 7 da Lei 13/2008, de servizos sociais de Galicia, e, se é o caso, na lexislación vixente sobre o procedemento administrativo común, terán os seguintes deberes: Son causa de suspensión temporal do servizo, logo de tramitación do correspondente expediente e informe razoado do persoal técnico coordinador do servizo, que deberá incorporarse ao expediente persoal, as que seguen: O servizo público de axuda no fogar será prestado polo Concello de Pazos de Borbén ben directamente, ou ben mediante as diversas modalidades de contratación da xestión de servizos públicos, regulados na normativa vixente sobre contratos do sector público, a través de entidades privadas debidamente autorizadas. No caso de xestión indirecta, a corporación local resérvase como competencia exclusiva do SAF as seguintes funcións: planificación, programación e dirección técnica do servizo e control do SAF, así como a selección de beneficiarios e, no caso de libre concorrencia, a aprobación de altas e baixas de usuarios do SAF. O procedemento mediante o cal realizarase o servizo de axuda no fogar será mediante a adxudicación do servizo en calquera das formas de concertación ou contrato regulados na normativa vixente sobre contratos do sector público, a través de entidades privadas debidamente autorizadas, sen que en ningún caso isto signifique establecemento de relación laboral entre o concello e os/as traballadores/as da empresa adxudicada. O acceso ao servizo de axuda no fogar municipal producirase de acordo co seguinte: a) Solicitude, segundo modelo facilitado no Departamento de Servizos Sociais, dirixida ao Alcalde e presentada no Rexistro Municipal do Concello, acompañada da seguinte documentación: b) Para ser beneficiario do servizo, é requisito: c) As solicitudes presentadas en libre concorrencia serán valoradas polo/a traballador/a social dos servizos sociais comunitarios do Concello, que unha vez realizada a correspondente visita domiciliaria, determinará, mediante o informe técnico, a idoneidade do servizo, así como a intensidade recomendable para cada caso concreto, tendo en conta todas as circunstancias de necesidade. d) O departamento de Servizos Sociais elaborará un Informe–proposta que será elevado a Alcaldía, como órgano competente para ditar resolución. O Alcalde, ou órgano no que delegue, ditará resolución no prazo máximo de tres meses. No caso de que sexa favorable, a mesma terá a consideración de alta no servizo. En caso de non existir dispoñibilidade, a solicitude pasará a integrarse na lista de agarda, nunha orde de prioridade determinada pola puntuación que obtivese na aplicación do baremo. No caso de empate da puntuación, atenderase por orde temporal da demanda. e) Cando concorran circunstancias que aconsellen a intervención inmediata do servizo, a Alcaldía resolverá o expediente, á vista do informe-proposta do/a traballador/a social. Este informe conterá as causas que motiven a tramitación pola vía de urxencia. O procedemento de urxencia terá validez mentres se manteña a situación desencadeante. A desaparición desta, levará consigo a extinción do servizo e a tramitación pola vía ordinaria. f) Para o inicio da prestación do servizo será requisito previo asinar o acordo de servizo, entre o Concello de Pazos de Borbén e o/a usuario/a. g) Anualmente, farase unha revisión de todas as persoas beneficiarias do servizo, co fin de comprobar que cumpre as condicións para a continuidade do mesmo. Para a renovación anual do servizo, as persoas beneficiarias deberán presentar a documentación solicitada, agás aquela que xa conste no seu expediente individual. O servizo de axuda no fogar financiarase mediante achegas da Administración Xeral do Estado, da Xunta de Galicia, da Deputación provincial de Pontevedra, do Concello de Pazos de Borbén como entidade local titular do servizo e das súas persoas usuarias. No servizo de axuda no fogar prestado a persoas ou unidades de convivencia distintas ás referidas no artigo anterior, o cómputo da capacidade económica farase de acordo cos seguintes criterios: De conformidade co artigo 56.7 de Lei 13/2008, de Servizos Sociais de Galicia, en todo caso, os ingresos que recade o Concello de Pazos de Borbén, en concepto de achega das persoas usuarias para a súa participación no custo dos servizos sociais comunitarios, estarán afectados ao financiamento dos servizos sociais que reciban. No caso das entidades privadas que presten o servizo de axuda no fogar, mediante financiamento total ou parcial con fondos públicos, ou que atendan a persoas usuarias derivadas do sistema de autonomía persoal e atención á dependencia, manterán unha coordinación efectiva cos servizos sociais comunitarios básicos, establecendo un protocolo de comunicación de altas no servizo de cada persoa usuaria, así como unha copia do correspondente proxecto de intervención e dos informes de seguimento, dirixidos aos servizos sociais comunitarios básicos do Concello ou entidade local. Están obrigados ao pagamento do prezo público regulado nesta ordenanza as persoas físicas usuarias do servizo de axuda no fogar prestado por este Concello de acordo coa súa capacidade económica. O réxime xurídico da participación económica das persoas usuarias no custo do servizo é o establecido polo Real decreto lexislativo 2/2004, do 5 de marzo, polo que se aproba o texto refundido da Lei de Facendas Locais. A obriga de pagar os prezos públicos regulados nesta ordenanza, nace, en xeral, dende que se inicie a prestación do servizo e deberá facerse efectivo de acordo coas seguintes normas de xestión: As infraccións e sancións rexeranse, no relativo aos pagos, pola Lei 58/2003, do 17 de decembro, xeral tributaria e polo Real Decreto 939/2005, do 29 de xullo, polo que se aproba o Regulamento Xeral de Recadación, e no resto das materias, polo disposto na Lei 13/2008, de 3 de decembro, de servizos sociais de Galicia. O SAF no Concello de Pazos de Borbén adaptarase en todo momento á normativa estatal e autonómica vixente sobre o Sistema de Autonomía e Atención a Dependencia (S. A. A. D.) de Galicia. Esta ordenanza derroga expresamente a ordenanza reguladora do servizo de axuda a domicilio publicada no BOP nº 247 do 27 de decembro de 2013, e calquera outra disposición de igual ou inferior rango que sexa contraria á mesma. Esta ordenanza entrará en vigor, transcorrido o prazo de quince días hábiles desde o día seguinte ao da súa publicación íntegra no Boletín Oficial da Provincia de Pontevedra, conforme dispón o artigo 70.2 da Lei 7/1985, de 2 de abril, Reguladora das Bases de Réxime Local, en relación co artigo 65.2 da citada Lei, permanecendo en vigor ata a súa modificación ou derrogación expresa. Contra o presente acordo, poderase interpoñer recurso contencioso – administrativo, ante a Sala do contencioso – administrativo do Tribunal Superior de Xustiza de Galicia, con sede na Coruña, no prazo de dous meses, que se contarán dende o día seguinte ó da publicación do presente anuncio, de conformidade co artigo 46 da Lei 29/1998, do 13 de xullo, da xurisdición contencioso – administrativa. Pazos de Borbén, 18 de decembro de 2014.—O Alcalde, Andrés Iglesias Rodríguez